The Kovenant

The Kovenant, նորվեգական մետալ խումբ Համարից։ Խումբն ի սկզբանե ձևավորվել է որպես Covenant 1993 թվականին, բայց 1999-ին ստիպված վերանվանվել է The Kovenant՝ շվեդական էլեկտրոնիկ խմբի հետ նույն անունը կիսելու հետ կապված վեճերի պատճառով։ The Kovenant-ը սկսել է մեղեդային բլեք մետալից և ի վերջո իր ժանրը հասցրել ինդասթրիալ մետալի։

Պատմություն

"Covenant"-ի շրջան (1993–1999) 
Խումբը որպես Covenant հիմնադրել են բլեք մետալ երաժիշտներ Նագաշը և Բլեքհարթը 1993 թվականին։ Նրանք հանդիպել էին երբ Բլեքհարթը որոշել էր օգնել Նագաշին վերջինիս անհատական Troll նախագծում։ Թվում էր, թե ոչ ոք նրանց վրա ուշադրություն չի դարձնում իրենց առաջին դեմոյի՝ From the Storm of Shadows-ի թողարկումից հետո, բայց շուտով Mordgrimm լեյբլը նկատում է նրանց և ձայնագրում դեբյուտային In Times Before the Light ալբոմը 1997 թվականին։ Այս ալբոմը ձայնագրվել էր երկու տարի առաջ՝ 1995-ին, և խմբի համար երկրպագուների փոքրիկ բանակ ստեղծել։ Այն հնչողությամբ բավականին մոտ էր Dimmu Borgir-ի For All Tid-ին։ Պատճառը միգուցե այն է, որ Նագաշը Dimmu Borgir-ի առաջատար վոկալիստ Շագրաթի հին ու մտերիմ ընկերն է։

1998 թվականին Covenant-ը պայմանագիր է ստորագրում Nuclear Blast-ի՝ հարդ ռոք և մետալ ալբոմներ թողարկող գերմանական լեյբլի հետ, հավաքագրում է չորս հիմնական անդամներ պաշտոնապես խմբի կարգավիճակ ստանալու համար. Astennu (Dimmu Borgir-ից, Carpe Tenebrum), Sverd (Arcturus-ից), Սառա Ջեզեբել Դևա (Cradle of Filth-ից և այլն), Հելհամեր (Mayhem-ից և այլն)։ Այս կազմով նրանք թողարկեցին իրկենց երկրորդ ալբոմը՝ Nexus Polaris-ը, որը բավականին հաջողված էր (մեծ մասամբ Nuclear Blast-ի շնորհիվ) և շատ երկրպագուների կարծիքով խմբի լավագույն ալբոմն էր։ Այլ ալբոմի շնորհիվ խումբը Նորվեգական Գրեմմի ստացավ լավագույն Հարդ Ռոք Բենդի կատեգորիայում, իսկ Նագաշը դուրս եկավ Dimmu Borgir-ի կազմից (որտեղ նա բաս էր նվագում), որպեսզի ամբողջությամբ կենտրոնանա The Kovenant-ի վրա։

Անվանափոխությունն ու Animatronic-ի ժամանակաշրջանը (1999–2002) 
Nexus Polaris-ի թողարկումից հետո Sverd-ը, Astennu-ն և Սառան վռնդվեցին խմբից։ Տարբեր հարցազրույցների ժամանակ Նագաշը հայտարարեց, որ դրա համար կային տարբեր պատճառներ։ Այնուամենայիվ, խմբում մնացին միայն Նագաշը, Բլեքհարթը և Հելհամերը։ Կարճ ժամանակ անց խումբը հայտնաբերեց, որ գոյություն ունի նույնանուն շվեդական խումբ։ Վերջինս հայտարարեց, որ "Covenant" անվան իրավունքները պատկանում են իրենց, քանի որ իրենք ավելի շուտ են գոյություն ունեցել, քան Նագաշն ու Բլեքհարթը ստեղծել են իրենց խումբը։ Փաստացի, նրանք ստիպված եին փոխել իրենց խմբի անունը։ Սկզբում որոշվեց պարզապես "The" ավելացնել անվան առաջ, բայց պարզվեց, որ արդեն գոյություն ունի հոլանդական բլեք մետալ խումբ՝ The Covenant անվանմամբ։ Այսպիսով, հետագա վիճաբանություններից խուսափելու նպատակով նրանք որոշեցին բացի "The" ավելացնելը նաև փոխել անվան առաջին տառը՝ "C"-ի փոխարեն "K"։ Խումբն անվանակոչվեց "The Kovenant":

1999 թվականին The Kovenant-ը ձայնագրում և թողարկում է Animatronic-ը, որում արդեն նկատվում էր ինդասթրիալ հնչողությունը։ Շուտով խմբի անդամները սկսեցին փոխել իրենց անհատական բեմական կեղծանունները նոր ոճին համապատասխանելու համար․ Նագաշը դարձավ "Lex Icon", Blackheart-ը դարձավ "Psy Coma", իսկ Hellhammer-ը՝ "Von Blomberg"։ Նոր ալբոմի շնորհիվ խումբն արժանացավ ևս մեկ Նորվեգական Գրեմմիի, իսկ ամերիկյան հյուրախաղերի ընթացքում խմբին միացավ նոր անդամ՝ Էնջլը։ Չնայած նոր հնչողությունը բացասական գնահատականի արժանացավ ավանդական բլեք մետալի երկրպագուների կողմից, այն ոգեշնչեց մի շարք խմբերի փոխել իրենց երաժշտական ոճը։ Օրինակ Black Nocturnal Darkness-ը 2002 թվականին թողարկում է իր Xenobite ալբոմը։

Animatronic-ի հյուրախաղերից հետո Lex-ն ու Psy-ը որոշեցին ընմիջում անել և վերաձայնագրել In Times Before the Light-ը։ Բայց Nuclear Blast-ը հետաքրքրված չէր այդ ալբոմով, այսպիսով նրանք ստիպված եղան փոխել լեյբլն ու անցան Hammerheart Records-ին։ Nexus Polaris-ը ևս վերաթողարկվեց 2002 թվականին։

Սկավառակագրույթուն

Ստուդիո ալբոմներ

EPs

Դեմո ալբոմներ

Ծանոթագրություններ

Արտաքին հղումներ 

 
 The Kovenant-ը (official Myspace-ում
 The Kovenant-ի էջը Nuclear Blast լեյբլում

Երաժշտական խմբեր այբբենական կարգով
Նորվեգական բլեք-մետալ խմբեր
1992 հիմնադրված երաժշտական խմբեր